

Velkommen til Storhamar Cup 2023

Kjære lagledere & trenere,

Nå nærmer det seg Storhamar Cup, og vårens vakreste eventyr, og vi ønsker å komme med litt felles informasjon.

I år, som tidligere, så oppfordrer vi til å bruke vår cupside, hvor vi oppdaterer cup informasjon angående overnatting, transport, cupshow, kampoppsett, bespisning etc og kommer med nyheter etter hvert som det dukker opp, se: [www.storhamarcup.no](http://www.storhamarcup.no) I tillegg oppfordrer vi dere til å følge oss på Instagram: storhamar\_cup og på vår Facebook side.

Når det gjelder **viktige frister** så minner vi om følgende:

Innlevering av **spillelister er 5.mai**. For info og veiledning se: <https://www.storhamarcup.no/innlevering-spillelister/> Registrer gjerne spillelisten så snart du har den klar. Laglister/spillelister registreres i Profixio. Vær oppmerksom på at det også skal registreres hvilke størrelser spillerne ønsker seg på cup t-skjortene – dette gjøres under tjenester, samme sted dere bestilte deltakerkort i Profixio. Hvis laget må gjøre endringer i spillelister, sendes den inn på ny før innsjekk til cupen - eventuelt tas med når laget sjekker inn i Vikingskipet fredag.

Det er veldig viktig at dere leverer komplette spillerlister (inklusive de voksen som skal sove på skolen), både med tanke på kampavvikling, utlevering av cup t-skjorter, men også for å sikre registrering av både spillere og voksne som skal overnatte på skolene slik at vi følger branninstruksene for overnatting.

**Kampoppsettet** er lagt utpå cupsiden: <https://www.profixio.com/app/storhamar-cup-2023/categories>

Oversikt over **innkvartering** på skolene for de som skal overnatte blir publisert innen 1.mai og dette finner dere her: <https://www.storhamarcup.no/overnatting/> Her kan dere også finne kontaktinfo til skoleansvarlig for den skolen dere har blitt tildelt.

**Cup Showet** arrangeres i år på Stortorget og starter kl 19.30. Hvilke artister som kommer annonseres i disse dager på våre sosiale medier, men kan avsløre at vi har gleden av å presentere Beathoven, Norwegian House Mafia og Vilde. Vi gleder oss til en stemningsrik kveld i Hamar sentrum.

Når det gjelder **opplevelser/aktiviteter** har vi også i år et samarbeid med **Klatreparken Domkirkeodden**, i tillegg til **Ankerskogen svømmehall** og **Rush Trampolineland**. For mer info om aktivitetene vi tilbyr under cup helgen, gå til: <https://www.storhamarcup.no/klatreparken-domkirkeodden/>, <https://www.storhamarcup.no/rush-trampolinepark/> og <https://www.storhamarcup.no/ankerskogen-svommehall/>

Hos Pizzaninni Hamar, <https://hamar.pizzanini.no/> kan dere kjøpe stor, valgfri turneringspizza til kr. 250,-. Dette gjelder både kjøp i restauranten og ved take-away ved fremvisning av deltakerkort.

**Annen praktisk info:**

* **Innsjekk** åpner i **Vikingskipet** fredag 19.mai kl. **15.00**
* **Innsjekk** på **skolene** åpner fredag 19.mai kl. **17.00**
* **Middagsmeny** er for lørdag Tacogryte & søndag kylling m/ris. Husk å legg inn eventuelle matallergier i Profixio innen 1.mai 2023
* Det vil være **frukt** tilgjengelig i hallen gjennom helgen.
* Vi opplever på noen skoler at det kan bli litt trangt om plassen og minner derfor om at **maks bredde** på **luftmadrassene** er **90 cm.**
* Av tidligere erfaringer vet vi også at det er stor pågang på dusjene på skolene så vi **oppfordrer** så mange som mulig til å **dusje i de hallene** de spiller kamper.
* For alle haller og kanskje spesielt for de som spiller i Vikingskipet så ber vi alle benytte **utesko** til **oppvarming** ute og **håndballsko kun til innebruk**. Dette for å unngå at det blir grus/sand på banene, noe som gjør det glatt på dekket.
* Når det gjelder **transport** så ber vi dere om å sette dere inn i rutetidene – både på skyttel og rutebuss – slik at dere er godt kjent med dette før kampene starter. Dette blir oppdatert på vår hjemmeside innen 10.mai: <https://www.storhamarcup.no/transport/> Vi vet at det er litt hektisk lørdag morgen slik at det kan være smart å beregne litt ekstra tid. Dette gjelder spesielt de som bor på Ener og Toneheim og som også skal videre til andre haller fra Vikingskipet.

Da gjenstår det bare å ønske dere **hjertelig velkommen** til Hamar & Storhamar Cup 2023 😊